
ข้อมูลประกอบการพิจารณาจัดตั้งสถาบันพัฒนาฝีมือแรงงานสมุทรสาคร
ส่วนที่ 1 ภาพรวม (25 แห่งเดิม และที่ขอเพิ่มใหม่)
(1) เหตุผลความจำเป็นในการจัดตั้งสถาบันฯ ในพื้นที่ 
 	      ยุทธศาสตร์ชาติ 20 ปี แผนปฏิบัติราชการกรมพัฒนาฝีมือแรงงานและแผนพัฒนาจังหวัดกำหนดทิศทางการเสริมสร้างขีดความสามารถในการแข่งขันเพื่อให้จังหวัดสมุทรสาครเป็นเมืองเศรษฐกิจมูลค่าสูงจากอุตสาหกรรม และเป็นจังหวัดนำร่องในการพัฒนาเมืองอุตสาหกรรมเชิงนิเวศ เมืองเกษตรและอาหารปลอดภัยที่มีมาตรฐานสากล และมูลค่าสูง ท่องเที่ยวทางเลือกใหม่ สังคมน่าอยู่สู่เมืองแห่งสุขภาวะที่ดี 
       สำนักงานพัฒนาฝีมือแรงงานสมุทรสาครมีหลักสูตรและครุภัณฑ์ที่มีความพร้อมในการฝึกระบบควบคุมอัตโนมัติซึ่งเป็นทักษะด้านเทคโนโลยีชั้นสูงให้กับแรงงานใหม่ แรงงานในสถานประกอบกิจการ และบุคคลทั่วไป รองรับอุตสาหกรรมที่ต้องใช้เทคโนโลยีและนวัตกรรมในกลุ่มอุตสาหกรรมอาหารและสินค้าเกษตร อุตสาหกรรมไฟฟ้าอิเล็กทรอนิกส์ 
	(2) บทบาทและทิศทางการดำเนินงานของกรมในอนาคต
	(2.1) ขับเคลื่อนนโยบายบูรณาการกับ กพร.ปจ และใช้แผนพัฒนากำลังแรงงานระดับจังหวัดเป็นเครื่องมือ บริหารจัดการพัฒนากำลังคน ทั้ง Demand และ Supply และประยุกต์นำข้อมูลเสนอนโยบาย
	(2.2) กำกับดูแล ศูนย์ฝึกอบรมฝีมือแรงงาน จำนวน 3 แห่ง ได้แก่ บริษัท อิตัลไทยอุตสาหกรรม จำกัด บริษัท ดี.เอนเตอร์ไพรส์ จำกัด และ บริษัท ตงหมิง จำกัด และศูนย์ทดสอบมาตรฐานฝีมือแรงงานแห่งชาติ จำนวน 4 แห่ง ได้แก่ บริษัท อาซีฟา จำกัด (มหาชน) วิทยาลัยฐานเทคโนโลยี สถาบันเทคโนโลยียานยนต์มหาชัย และบริษัท ดี.เอ็นเตอร์ไพรส์เทรนนิ่งเอ็กเซลเลนซ์ จำกัด รวมทั้งให้ความเห็นชอบหลักสูตรและอนุมัติค่าใช้จ่ายในการฝึกอบรมของสถานประกอบกิจการ 755 แห่ง
	(2.3) ปรับบทบาทเป็นผู้ส่งเสริม ประสาน สร้างความเข้มแข็งให้กับเครือข่ายผ่านระบบสิทธิประโยชน์ให้เงินช่วยเหลืออุดหนุนในปีงบประมาณ พ.ศ. 422,670 บาท ให้กับสถานประกอบการ 22 แห่ง
	(2.4) เป็นผู้ดำเนินการฝึกเฉพาะสาขาที่ขาดแคลนและตามความต้องการของตลาดแรงงาน สาขาที่ใช้นวัตกรรม และเทคโนโลยีในการผลิตเพื่อสร้างมูลค่าเพิ่ม เช่น การประยุกต์ใช้เทคโนโลยีหุ่นยนต์และระบบสมองกลฝังตัวในอุตสาหกรรม
(3) กำหนดตัวชี้วัดสำคัญเพื่อวัดความสำเร็จจากการจัดตั้งสถาบันฯ (เป้าหมาย 3 ปี)
	ตัวชี้วัดเชิงปริมาณ
     (3.1) แรงงานกลุ่มเป้าหมายในจังหวัดสมุทรสาครได้รับการพัฒนาฝีมือแรงงาน ไม่น้อยกว่า 200,000 คนต่อปี
     (3.2) แรงงานกลุ่มเป้าหมายได้รับพัฒนาทักษะฝีมือมีงานทำและมีรายได้ที่เพิ่มขึ้น ร้อยละ 100
     (3.3) ผู้ผ่านการฝึกอบรมมีรายได้ไม่ต่ำกว่า 15,000 บาท ต่อเดือน
	ตัวชี้วัดเชิงคุณภาพ
     (3.4) สมุทรสาครอยู่ในลำดับที่ 1 - 5 ของประเทศตามดัชนีความก้าวหน้าของคน ด้านชีวิตการงาน
	 (3.5) สถานประกอบกิจการในจังหวัดสมุทรสาครจ้างงานแรงงานที่มีทักษะสูง ลดการสูญเสียในกระบวนการผลิต
ส่วนที่ 2 เหตุผลประกอบการจัดตั้งสถาบันฝีมือแรงงานจังหวัดรายจังหวัด (25 จังหวัดเดิม + 20 จังหวัดใหม่)
	หัวข้อ
	คำอธิบาย

	1. ทิศทางการพัฒนาของจังหวัด/พื้นที่ 
	จังหวัดสมุทรสาครเป็นเมืองอุตสาหกรรมและรายได้ส่วนใหญ่ของประชาชนมาจากอุตสาหกรรมที่มีมูลค่าเศรษฐกิจสูง สำนักงานพัฒนาฝีมือแรงงานสมุทรสาครจึงมีทิศทางพัฒนากำลังแรงงาน เพื่อรองรับอุตสาหกรรมหลักในจังหวัดและแก้ปัญหาขาดแคลนแรงงานที่มีทักษะชั้นสูง เช่น บูรณาการกับสภาอุตสาหกรรมจังหวัดในการพัฒนาแรงงานในอุตสาหกรรมอู่ต่อเรือ หลักสูตรเทคโนโลยีการเชื่อมชั้นสูง เป็นต้น

	2. เป้าหมายการพัฒนากำลังแรงงานของจังหวัด 
	สร้างทักษะใหม่ (New Skill) ควบคู่กับการพัฒนาเพื่อยกระดับทักษะเดิมให้ดีขึ้น (Up Skill) และเพิ่มทักษะฝีมือเพื่อเป็นทางเลือกในการประกอบอาชีพเสริม (Re Skill) ใน 3 ประเด็น
1. เน้นหนักที่ภาคอุตสาหกรรมหลัก 3 ลำดับแรก คือ การแปรรูปอาหาร การผลิต และพลาสติก 
2. พัฒนาทักษะฝีมือแรงงานเพื่ออนาคต ได้แก่ แปรรูปอาหาร โลจิสติกส์ และดิจิทัล 
3. วางแนวทางในการพัฒนาทักษะฝีมือแรงงานตามความเหมาะสมของพื้นที่ ดังนี้
   3.1 ภาคอุตสาหกรรมและภาคบริการ ร้อยละ 80 ได้แก่ อำเภอเมืองสมุทรสาคร 
   3.2 ภาคเกษตรและภาคบริการ ร้อยละ 10 ได้แก่ อำเภอกระทุ่มแบน
   3.3 ภาคเกษตร ร้อยละ 10 ได้แก่ อำเภอบ้านแพ้ว 

	3. ความต้องการกำลังแรงงานจังหวัด 
(Demand)
	1. วิเคราะห์ความต้องการแรงงานจังหวัดสมุทรสาครจากข้อมูลสำนักงานสถิติแห่งชาติ 3 ปี 
	ปี
	ความต้องการแรงงาน (คน)
	ร้อยละความต้องการแรงงานที่เพิ่มขึ้น (คน)

	2562
	7,247
	-

	2563
	24,373
	70.27

	2564
	26,302
	7.33


2. ข้อมูลแรงงานและดัชนีชี้วัดภาวะแรงงานในพื้นที่จากสำนักงานแรงงานจังหวัดสมุทรสาคร รายปี 2564 (เดือนมกราคม - ธันวาคม) พบว่า กำลังแรงงาน 724,508 คน มีงานทำทั้งหมด 715,966 คน มีงานทำในภาคอุตสาหกรรมและบริการ 685,846 คน มีงานทำในภาคเกษตร30,120 คน ว่างงาน 8,542 คน
3. ข้อมูลแผนพัฒนาจังหวัด 5 ปี (พ.ศ.2565 – 2570) พบว่า มีปัญหาการว่างงาน และการขาดแคลนแรงงานในส่วนการผลิตของภาคอุตสาหกรรม
4. เศรษฐกิจมีแนวโน้มเติบโตขึ้น ความต้องการแรงงาน 26,302 คน และมีผู้ว่างงาน 8,542 คน ดังนั้น จึงขาดแคลนแรงงาน 17,760 คน คิดเป็นร้อยละ 32.48 ของความต้องการแรงงาน

	4. การพัฒนากำลังแรงงาน (Supply)
	1. วิเคราะห์ศักยภาพตามภารกิจและบทบาทของ ดังนี้ 
   1.1 ขับเคลื่อนนโยบาย กำหนดยุทธศาสตร์ ถ่ายทอด ต่อยอด นโยบายจาก กพร.ปช. กพร.ปจ. ปรับปรุงหลักเกณฑ์ เงื่อนไข วิธีการในการพัฒนาระบบรูปแบบการฝึก
    1.2 กำกับดูแล ควบคุมคุณภาพ กำหนดมาตรฐานที่เป็นประโยชน์ต่อเศรษฐกิจ ตั้งศูนย์ฝึกอบรม ศูนย์ทดสอบ ศูนย์ประเมินความรู้ความสามารถ การรับรองหลักสูตรและอนุมัติค่าใช้จ่ายในการฝึกอบรม มาตรฐานฝีมือแรงงานของผู้ประกอบอาชีพ และการรับรองสิทธิประโยชน์
    1.3 ส่งเสริมการพัฒนาฝีมือแรงงาน การจูงใจให้เห็นความสำคัญของการจ้างลูกจ้างที่มีฝีมือ ร่วมมือกับเครือข่ายในพื้นที่  ได้แก่ สถาบันการศึกษาสังกัดสำนักงานคณะกรรมการอาชีวศึกษา 4 แห่ง ศูนย์ทดสอบมาตรฐานฝีมือแรงงานแห่งชาติทั้งภาครัฐและภาคเอกชน 4 แห่ง สถานประกอบกิจการ (100 คน ขึ้นไป) 755 แห่ง กพร.ปจ. 30 คน คณะทำงานจัดทำและขับเคลื่อนแผนพัฒนากำลังคน 25 คน อาสาสมัครแรงงาน 106 คน สภาอุตสาหกรรม หอการค้า สมาพันธ์ SME ชมรมบริหารงานบุคคล หน่วยงานภาครัฐจังหวัด เป็นต้น
    1.4 ดำเนินการ ฝึกอบรมทักษะฝีมือในสาขาที่ขาดแคลนและสร้างครูต้นแบบจังหวัด
2. เครือข่ายร่วมกันวางแผนและดำเนินการพัฒนากำลังคน เพื่อแก้ไขปัญหาการว่างงานของประชาชน และการขาดแคลนแรงงาน เช่น อำเภอเมือง เน้นหนักภาคอุตสาหกรรมและภาคบริการ บูรณาการด้านวัสดุ อุปกรณ์ สถานที่และวิทยากร ผู้ผ่านการฝึกสามารถขยายผลต่อให้กับลูกจ้างของสภาอุตสาหกรรม หอการค้า ชมรม และสถานประกอบการต่างๆ และบูรณาการด้านอุปกรณ์ วิทยากรและสถานที่กับสถาบันการศึกษาเพื่อออกแบบหลักสูตร อำเภอกระทุ่มแบนและอำเภอบ้านแพ้ว บูรณาการปราชญ์ชาวบ้าน และสถานที่กับวิสาหกิจชุมชน

	5. กลไกการพัฒนากำลังแรงงาน
	สำนักงานพัฒนาฝีมือแรงงานสมุทรสาครได้ใช้กลไกเพื่อการขับเคลื่อนการพัฒนากำลังแรงงาน จังหวัดสมุทรสาครดังแสดงตามแผนภาพ ต่อไปนี้

	6. ประมาณการค่าใช้จ่ายที่เพิ่มขึ้น
	(เงินประจำตำแหน่งระดับอำนวยการต้น + ค่าตอบแทนเท่ากับเงินประจำตำแหน่งระดับอำนวยการต้น) x 12 เดือน - ค่าตอบแทนนอกเหนือจากเงินเดือนระดับชำนาญการพิเศษ       x 12 เดือน 
[bookmark: _GoBack](5,600 บาท + 5,600 บาท) x 12 เดือน - (3,500 บาท x 12 เดือน)  = 134,400 บาท – 42,000 บาท = 92,400 บาทต่อปี 
งบประมาณในส่วนอื่นไม่เพิ่ม เนื่องจากสามารถบริหารจัดการทรัพยากรได้โดยการบูรณาการ

	7. ผลสัมฤทธิ์ที่คาดว่าจะได้รับ

	ผลสัมฤทธิ์ที่คาดว่าจะได้รับได้แบ่งประเด็นออกเป็น 3 ด้าน ได้แก่ ผลผลิต ผลลัพธ์ และผลกระทบ
ด้านผลผลิต (Out Put)
1. แรงงานกลุ่มเป้าหมายในจังหวัดสมุทรสาครได้รับการพัฒนาฝีมือแรงงาน ไม่น้อยกว่า 200,000 คน ต่อปี (เนื่องจากมีผลงานย้อนหลัง 3 ปี เฉลี่ยประมาณ 120,000 คน)
2. แรงงานกลุ่มเป้าหมายได้รับพัฒนาทักษะฝีมือมีงานทำและมีรายได้ที่เพิ่มขึ้น ร้อยละ 100
3. ผู้ผ่านการฝึกอบรมมีรายได้ไม่ต่ำกว่า 15,000 บาทต่อเดือน

ด้านผลลัพธ์ (Out Come)
1. สถานประกอบการได้แรงงานที่มีคุณภาพมีทักษะตรงตามความต้องการไม่น้อยกว่าร้อยละ 70
2. จำนวนรายได้เฉลี่ยต่อเดือนต่อครัวเรือนเพิ่มขึ้น ร้อยละ 3 ต่อปี
3. อัตราการขยายตัวของผลิตภัณฑ์มวลรวมของจังหวัดสมุทรสาคร (GPP) เพิ่มขึ้นเป็นร้อยละ 1.5 – 2 
4. ดัชนีความก้าวหน้าของคน ด้านชีวิตการงานจังหวัดสมุทรสาคร อยู่ในลำดับที่ 1-5  ของประเทศ
ด้านผลกระทบ (Impact) (มูลค่า GPP x อัตราการเติบโต x เป้าหมายฝึกอบรม)
มูลค่าทางเศรษฐกิจที่เพิ่มขึ้น 3 ปี 233,880,800 บาท
ปี 2566 : 58,472,700 บาท (389,818 x 5% x 3,000)
ปี 2567 : 77,963,600 บาท (389,818 x 5% x 4,000)
ปี 2568 : 97,454,500 บาท (389,818 x 5% x 5,000)

